མ་
དུ་ས་བཅད་ཅིང་རང་རང་གི་མཚན་མ་རྣམས་བྲི་ཞིང་། དེའི་ཕྱི་རོལ་དུ་ནི་གཞལ་
455-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཡས་ཁང་པ་གྲུ་བཞི་སྒོ་བཞི་པ་ཐིག་བཏབ་ལ། སྒོ་བཞིར་ནི་ལྕགས་ཀྱུ་ལ་སོགས་པ་
བྲི། མཚམས་བཞིར་ནི་གྲི་གུག་བྲི། དེའི་ཕྱི་རོལ་རྡོ་རྗེ་ར་བའི་ནང་དུ་དུར་ཁྲོད་
བྲི། ཡང་དུར་ཁྲོད་བརྒྱད་པོ་ཆ་ཆུང་གཅིག་ལ་དེ་ཉིད་ཤར་ཕྱོགས་ཀྱི་སྣམ་བུ་ལ་
ཚངས་པ་ལ་སོགས་པ་མཚོན་པར་བྱེད་པའི་པདྨ་ལ་སོགས་པའི་མཚན་མ་ལྔ་བྲི། ལྷོ་
ཕྱོགས་སུ་དབང་ཕྱུག་ཆེན་པོ་ལ་སོགས་པ་མཚོན་པར་བྱེད་པའི་མདུང་རྩེ་གསུམ་པ་
ལ་སོགས་པ་ལྔ་བྲི། ནུབ་ཕྱོགས་སུ་ཁྱབ་འཇུག་ལ་སོགས་པ་མཚོན་པར་བྱེད་པའི་
འཁོར་ལོ་ལ་སོགས་པ་ལྔའོ། །བྱང་ཕྱོགས་སུ་གཞོན་ནུ་ཀརྟི་ཀ་ལ་སོགས་པ་ ་མཚོན་
པར་བྱེད་པའི་མདུང་ལ་སོགས་པའི་མཚན་མ་ལྔའོ། །དེ་ལྟར་ཐབ་ཁུང་མངོན་དུ་
བྱས་ནས་རྫས་དགྲམ་ཞིང་གསོག་པ་ནི་འབྲུ་སྨན་ལ་སོགས་པའི་རྫས་དང་ལྡན་པའི་
བུམ་པ་ལྔ་དང༌། མཆོད་ཡོན་གྱི་སྣོད་གཉིས་དང༌། མདའ་དང་། ཕུར་པ་
དང་། མེ་ལོང་དང་། མཚོན་ཐག་དང༌། དེ་རྣམས་གསོག །བུད་ཤིང་དང་།
ཡམ་ཤིང་དང་། བསྲེག་རྫས་རྣམས་ཏེ། དེ་དག་ནི་རྫས་གསོག་པའོ། །དེ་ལྟར་
རྫས་དགྲམ་པ་ལ་སོགས་པ་བྱས་ནས། སྒྲུབ་པ་པོ་བདག་ཉིད་ཁྲུས་བྱ། དྲིས་
བྱུག །རྒྱན་བགོ་བ་ལ་སོགས་པ་གཞུང་བཞིན་བྱ། དེ་ནས་བདག་ཉིད་དབུ་རྒྱན་གྱི་
ལྷ་དྲན་པ་ཡན་ཆད་རྣལ་འབྱོར་རྫོགས་པར་བསྒོམས་ལ། མཆོད་བསྟོད་བྱ་ཞིང་ལྷ་
བསྡུས་པ་དཔའ་བོ་གཅིག་པའི་ང་རྒྱལ་གྱིས་ཞལ་བཞི་པའི་སྔགས་བརྗོད་ཅིང་། སྒོ་
མཚམས་མ་བརྒྱད་ཕྱོགས་སུ་སྤྲོ་ཞིང་། ཁྭ་གདོང་མ་ལས་གཅིག་སྟེང་དུ་སྤྲོ། ཁྱི་
གདོང་མ་ལས་གཅིག་འོག་ཏུ་སྤྲོ་ཞིང་། དེ་ལྟར་ན་གནོད་མཛེས་བཅུས་དབང་པོ་
ལ་སོགས་པའི་བགེགས་བཅུ་པོ་བཀུག་ཅིང༌། ཕུར་བུས་གདབ་པ་ལ་སོགས་པ་དཀྱིལ་
འཁོར་ཆོ་ག་ལྟར་ཤེས་པར་བྱའོ། །དེ་བཞིན་དུ་ཨོཾ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་ཅེས་
བརྗོད་པས་ཀྱང་ཁྲོ་བོ་རྣམས་སྤྲོ་ཞིང་བགེགས་རྣམས་བསྲེགས་པར་བསམ་པ་
-456-

ནག་པོ་པའི་སྦྱིན་སྲེག་གི་ཐོ་ཡིག་སྦྱིན་སྲེག་འབྲིང་དང་བསྡུས་པའི་དབང་དུ་བྱས་པ།
དང་། གཡས་བརྐྱང་ལ་སོགས་པའི་སྟངས་སྟབས་ལ་སོགས་པ་ཅི་རིགས་པར་གཞུང་
ནས་འབྱུང་བ་བཞིན་དུ་བྱས་པ་ནི་ཐབ་ཁུང་བྱིན་གྱིས་བརླབ་པའོ། །དེ་ནས་བུམ་པ་
ལྔ་པོར་རྫས་རྣམས་དང་ཆུ་དང་འོ་མ་ལ་སོགས་པ་བླུགས་ལ། གཅིག་ལ་ཡི་གེ་བདུན་
པ། མཁའ་འགྲོ་མ་ལ་སོགས་པ་བཞིའི་སྔགས་དང་། ཡི་གེ་ཉི་ཤུ་རྩ་གཉིས་པའི་
སྔགས་དང་། ལྔ་པོ་དེ་ཧཱུཾ་ལས་བསྐྱེད། བུམ་པ་སྔགས་ཀྱི་རང་བཞིན་དུ་བསམ་
ཞིང་། ཡེ་ཤེས་ཀྱང་སྔགས་ཀྱི་ངོ་བོ་བཀུག་ཅིང་བསྟིམས་ལ། སྔགས་དེ་དག་ཅི་
རིགས་པར་བཟླས་ལ་བཞག །མཆོད་ཡོན་གྱི་ཆོ་ག་ཡང་སྣོད་གཙང་མ་གཉིས་སུ་
མེ་
ཆང་ལ་སོགས་པ་གཞུང་ནས་འབྱུང་བའི་རྫས་རྣམས་བླུགས་ལ། གཅིག་ལ་ཡི་གེ་
བདུན་པ་བརྒྱ་རྩ་བརྒྱད་བཟླས་ཏེ་དེ་ཡིས་མཆོད་ཡོན་བྱ། གཅིག་ལ་སུམྦྷ་ནི་སྔགས་
གོང་མའི་བཞི་ཆ་སྟེ། ཉི་ཤུ་རྩ་བདུན་བཟླས་ལ་བཞག་སྟེ། དེས་རྫས་རྣམས་བསང་
བའོ། །དེ་ནས་སྦྱིན་སྲེག་གི་ཡོ་བྱད་ཐམས་ཅད་བདག་གི་གཡས་སུ་དགོད་དོ་ཞེས་
བྱ་བ་ལ་སོགས་པ་རྫས་རྣམས་ཀྱིས་བཀོད་པ་གཞུང་ནས་འབྱུང་བ་བཞིན་བཀོད་
ལ། དེ་ནས་བདུད་རྩིའི་ཆུས་རྫས་རྣམས་བསང་ཞིང་། བུད་ཤིང་རྩིག་པ་དང་།
ཚང་དུ་གཞུག་པ་ལ་སོགས་པ་བྱ་སྟེ། མེ་སྤར། དེ་ལྟར་ལག་གིས་འདུས་བྱས་པའི་
ཐབ་ཀྱང་། མི་དམིགས་པར་བྱས་ལ། ཧཱུཾ་ངམ་ཆོས་ཀྱི་ཡི་གེ་ལས་ཐབ་བསྐྱེད། རཾ་
ལས་མེ་བསྐྱེད། དེའི་དབུས་སུ་འཇིག་རྟེན་པའི་མེ་ལྷ་བསྐྱེད་པ་ནི་ཨ་ལས་དབྱུག་
ཐོར་གྱུར་པ་ལས། དེ་ལས་ཡང་ཨས་མཚན་ཅིང་སྤྲོ་བསྡུ་དང་བཅས་པས་ཡོངས་སུ་
གྱུར་པ་ལས། ལས་དང་མཐུན་པའི་མེ་ལྷ་གཞུང་བཞིན་བསྐྱེད་ལ། དེའི་སྙིང་པདྨ་
འདབ་བརྒྱད་ལ་ལྟེ་བར་རཾ་ལས་མེ་གྲུ་གསུམ། མདུན་གྱི་རྩེ་མོར་ཧཱུཾ་ལས་རྡོ་
རྗེ། གཡས་པ་ཨོཾ་ལས་འཁོར་ལོ། གཡོན་པ་ཨ་ལས་པད་མ། དབུས་སུ་བཾ་ལས་
ཆུའི་དཀྱིལ་འཁོར་གྱི་སྟེང་དུ་ཕྱི་རོལ་གྱི་མེ་ལྷ་ཅི་འདྲ་བ་གཅིག་བསམས་ལ། པད་
-457

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
མའི་འདབ་མ་རྣམས་ལ་ཕྱོགས་སྐྱོང་རྣམས་བསམས་ཤིང་། དེ་ནས་མེ་ལྷའི་ཡེ་ཤེས་
པ་རྣམས་སྤྱན་དྲང་ཞིང་། ཚུར་བྱོན་ཚུར་བྱོན་འབྱུང་པོ་ཆེ། །མེ་ལྷའི་རྒྱལ་པོ་དྲང་
སྲོང་མཆོག །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་
གསོལ། །ཞེས་བྱ་བ་ནི་མེ་ལྷ་སྤྱན་དྲང་བའོ། །ཚིགས་བཅད་དེ་དང་གཞུང་ནས་
འབྱུང་བའི་སྔགས་བརྗོད་ཅིང་ཡང་སྤྱན་དྲང་བར་བསམ་མོ། །ཕྱག་རྒྱ་ཡང་གཞུང་
ནས་འབྱུང་བ་བཞིན་ནོ། །དེ་ནས་མེ་ལྷ་བྱོན་པ་དང༌། འཐོར་འཐུང་དང་ཉེ་རེག་
བྱ་སྟེ། སྔགས་ནི། ཨོཾ་ཨག་ནེ་ཡེ་ཨ་དཱི་པྱ་ཨཱ་དཱི་པྱ་ཨཱ་བི་ཤ་མཧཱ་ཤྲཱི་ཡེ་ཧ་བྱ་ཀ་བྱ་བ་
ཧཱ་ནཱ་ཡ་སྭཱཧཱ། ཞེས་བྱའོ། །དེ་ནས་དམ་ཚིག་གི་མེ་ལྷ་གཞུག །ཞབས་བསིལ་དང་
ཨཉྙཾ་གཞུང་བཞིན་དབུལ། དེ་ནས་ཨོཾ་ལ་སོགས་པས་སྐུ་གསུང་ཐུགས་བྱིན་གྱིས་
བརླབ།
གོ་ཆ་རྣམས་དཀོད། མཁའ་འགྲོ་མ་ལ་སོགས་པས་དབང་བསྐུར་ཞིང༌། ཁྭ་
གདོང་ལ་སོགས་པས་མཆོད་པར་ཡིད་ཀྱིས་བསམ། དེ་ནས་སྔར་གྱི་བུམ་པ་ལྔ་པོས་
དངོས་སུ་དབང་ཡང་བསྐུར་བས། ཞི་བ་ལ་དབུ་རྒྱན་མི་བསྐྱོད་པ་བསམ་ཞིང་། དེ་
ནས་མེ་ལྷའི་ཞལ་དང་། དགང་གཟར་དང༌། བླུགས་གཟར་གྱི་ཁ་ལ་ལས་དང་
མཐུན་པའི་ཡི་གེ་དགོད། དེ་ནས་མར་ལ་ཨོཾ་ཌཱ་ཀི་ནི་ཛི་ན་ཛིཀ་སྭཱཧཱ་ཞེས་བྱ་བ་ལ་
སོགས་པ་ལས་དང་མཐུན་པའི་སོ་སོའི་སྔགས་ཀྱིས་བཏབ་སྟེ། དགང་བླུགས་གསུམ་
ཕུལ་ལ། སྔགས་འདིས་ཀུ་ཤ་དགྲམ་སྟེ། ཨོཾ་ཨི་དཾ་ཀུ་ཤ་ཤུ་པ་དྷི་བྷ་བྷྱ། བྲམ་མཧཱ་
བུདྡྷ་པ་ཝི་ཏཱ་ན། བུདྡྷ་དྷརྨ་སཾ་གྷ་ཏཱ་ན། པྲི་ཏོ་བི་པྲན་ཛྷ་ཏ་ག་པ། ཨ་བི་གྷ་ནཾ་མཧཱ་
ཤནྟིཾ་ཀུ་རུ་བྷན་དྷུ་སྭཱཧཱ། ཞེས་བྱ་བས་ཀྱང་ཀུ་ཤ་དགྲམ་སྟེ། ཞི་བ་ལ་ཤར་ནས་བཟུང་
ནས་སོ། །ཐབ་ཀྱི་ཕྱོགས་ཀུན་བསང༌། དེ་ནས་མདའ་གཟུགས། ཚོན་སྣ་ལྔའི་སྐུད་
པས་བསྐོར། དེ་ནས་ཞབས་བསིལ་ལ་སོགས་པ་བྱིན་ལ་དགང་བླུགས་དབུལ། དེ་
ནས་རུ་པ་བཛྲས། གཟུགས། ཤཔྟ་བཛྲས། སྒྲ། གན་དྷེ་བཛྲས། དྲི། སརྦ་བྷུ་
-458

ནག་པོ་པའི་སྦྱིན་སྲེག་གི་ཐོ་ཡིག་སྦྱིན་སྲེག་འབྲིང་དང་བསྡུས་པའི་དབང་དུ་བྱས་པ།
ཏས། མར་མེ། ར་ས་ན་བཛྲས། རོ། སརྦ་བུདྡྷས། མཆོད་རྫས། དེ་ནས་བསྲེག་
རྫས་རྣམས་གཞུང་བཞིན་ཕུལ་ལ། བསྲེག་རྫས་ལ་ཡང་མཆོད་པ་རྣམ་པ་ལྔ་ཚང་
བར་དབུལ། ཞབས་སུ་མིང་དེ་དག་གི་མཐར་མཆོད་དེ་བསྟོད་པ་བྱ་སྟེ། ཚངས་
པ་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲང་མཆོག །འབྱུང་པོ་ཡོངས་
སུ་བསྐྱབ་པའི་ཕྱིར། །ཐུགས་རྗེའི་ཐུགས་ཀྱིས་སྐུར་སྤྲུལ་པ། །རིག་སྔགས་གྲུབ་པའི་
དྲང་སྲོང་ཚུལ། །ཉོན་མོངས་སྲེག་པའི་ཤེས་རབ་འོད། །བསྐལ་པའི་མེ་ལྟར་གཟི་
བརྗིད་འབར། །མངོན་ཤེས་རྫུ་འཕྲུལ་ཞབས་དང་ལྡན། །ཐབས་ཀྱི་སྤྲུལ་པའི་ཐེག་
པ་བཅིབས། །བདུད་རྩིའི་བཅུད་ཀྱི་གྷན་དྷེ་བསྣམས། །ཆོས་ཀྱི་བདུད་རྩི་ཡོངས་ལ་
བསིལ། །རིག་སྔགས་གསུང་ཞིང་བགྲང་ཕྲེང་འཛིན། །ཉེས་པའི་སྐྱོན་བྲལ་ཚངས་
པར་སྤྱོད། །འཇིག་རྟེན་གནས་ཀྱང་མྱ་ངན་འདས། །ཞི་བ་བརྙེས་ཀྱང་ཐུགས་རྗེ་
ཆེ། །དེ་ལ་བསྟོད་དེ་ཕྱག་འཚལ་ལོ། །ཤེས་རབ་ཆེན་པོས་བདག་མེད་ཐུགས་ཆུད་
ཅིང༌། །ཐུགས་རྗེ་ཆེན་པོས་འགྲོ་བ་ཀུན་སྒྲོལ་ཡང་། །ཐབས་ལ་མཁས་པས་དྲང་
སྲོང་ཆ་ལུགས་འཛིན། །འཛིན་བྱེད་མེ་ལྷ་ཁྱོད་ལ་ཕྱག་འཚལ་ལོ། །གཟི་བརྗིད་ཆེན་
པོ་མེ་ཡི་ལྷ། །འདོད་པ་ཐམས་ཅད་རབ་བསྩོལ་བ། །བདག་གཞན་དོན་སྦྱོར་ས་ལ་
བཞུགས། །ཚངས་སྲས་མཆོག་ལ་ཕྱག་འཚལ་ལོ། །དེ་ལྟར་བསྟོད་དེ་ཅི་འདོད་པས་
གསོལ་བ་བཏབ་ནས་འཇིག་རྟེན་པའི་མེ་ལྷ་མི་དམིགས་ཤིང་། འབར་བའི་རྣམ་པར་
བསྟིམས་ལ། འཇིག་རྟེན་ལས་འདས་པའི་མེ་ལྷ་བསྐྱེད་པ་ནི། མེའི་ནང་དུ་མངོན་
པར་བྱང་ཆུབ་ལྔའམ། ཆོ་གའི་ཡན་ལག་གསུམ་ལས་དམ་ཚིག་སེམས་དཔའ་བསྐྱེད་
དེ། རང་གི་སྙིང་ཁའི་དང་། དེའི་ཐུགས་ཁའི་ས་བོན་གྱི་འོད་ཟེར་གྱིས་དང༌། ཕཊ་
ཅེས་བྱ་བའི་སྔགས་དང་ཕྱག་རྒྱ་དང་བཅས་པས་ཡེ་ཤེས་སེམས་དཔའ་སྤྱན་དྲངས་
ཏེ། ཐབ་ཁུང་གི་གཡས་སུ་བཞུགས་པར་བསམས་ལ། དེ་ལ་ཞབས་བསིལ་
459

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
དང་། མཆོད་ཡོན་དང་། འཐོར་འཐུང་དང༌། ལྷ་བཤོས་ལ་སོགས་པ་རྫས་ཀྱི་
མཆོད་པ་དང་། ཁ་དོག་ལ་སོགས་པ་ཡིད་ཀྱི་མཆོད་པས། རྐང་པ་བརྒྱད་པས་
མཆོད་པ་བྱ། དེ་ནས་རྡོ་རྗེ་བཅིངས་པའི་ཕྱག་རྒྱ་དང༌། ཏྲི་ཤྱ་ཧོ་ཛཿཧཱུྃ་བྃ་ཧོཿཞེས་
བྱ་བའི་སྔགས་འདིས་དམ་ཚིག་སེམས་དཔའ་ལ་ཡེ་ཤེས་སེམས་དཔའ་བསྟིམས་ལ། སྔ་
མ་བཞིན་དུ་མེ་ལོང་གི་ནང་དུ་ཁྲུས་བྱས་ལ། དེ་ནས་དབང་ལྔ་བསྐུར་ཞིང་ཆུའི་
དབང་གི་ཆུའི་རྡུལ་ཕྲ་རབ་གྱུར་པ་ལས་ཅོད་པན་མཁའ་འགྲོ་མར་བསམ་པ་ལ་སོགས་
པ་ལས་ཀྱི་བྱེ་བྲག་ལས་རིམ་པ་བཞིན་དུ་ཤེས་པར་བྱའོ། །དེ་ནས་ཡེ་ཤེས་སེམས་
དཔའི་ཐུགས་ཁའི་མཚན་མའི་དབུས་སུ་རང་གི་ཆོས་ཀྱི་ཡི་གེ་ལས་དཀྱིལ་འཁོར་འཁོར་
ལོ། ལྷ་དྲུག་ཅུ་རྩ་གཉིས་ཀྱི་བདག་ཉིད་ཅན་དུ་བསམ། དེ་ནས་འཇིག་རྟེན་པའི་
མེ་ལྷ་བཞིན་དུ་འཇིག་རྟེན་ལས་འདས་པའི་མེ་ལྷ་ཡང་སེམས་དཔའ་སུམ་རྩེག་ཏུ་
བསམས་ལ། སྔ་མ་བཞིན་སྦྱིན་སྲེག་གི་རྫས་རྣམས་བསངས་ཏེ། ལྷ་རེ་རེ་ནས་བསྲེག་
རྫས་དང་མཆོད་བསྟོད་དང༌། ཡི་གེ་བརྒྱ་པས་གསོལ་བ་གདབ་པའི་བར་དུ་བྱ་
བའམ། ཡང་ན་བདེ་བ་ཆེན་པོའི་འཁོར་ལོ་ལ་སོགས་པ་ལྷ་རྣམས་ཚན་པ་ལྔར་བཅད་
ལ། ཚན་རེ་རེ་ལ་ཡང་དགང་བླུགས་ལ་སོགས་པས་བསྲེག་རྫས་རྣམས། མཆོད་
བསྟོད་དང་ཡི་གེ་བརྒྱ་པས་གསོལ་བ་གདབ་པའི་བར་དུ་བྱའོ། །དེ་ལྟ་བུའི་སྲེག་རྫས་
ཐམས་ཅད་དང་། བདུད་རྩི་རྣམ་པ་ལྔ་དང་། ཤ་རྣམ་པ་ལྔ་བསྲེས་པས་སྦྱིན་སྲེག་
བྱས་པ་ནི་བཅུ་པའི་སྦྱིན་སྲེག་ཅེས་བྱ་བར་འགྱུར་རོ། །སྦྱིན་སྲེག་གི་སྔགས་ཀྱི་སྤེལ་
ལུགས་ནི་ལྷ་རེ་རེའི་སྔགས་དང༌། ཡམ་ཤིང་ལ་སོགས་པ་སོ་སོའི་རྩ་སྔགས་
དང་། ལས་ཀྱི་སྔགས་སུ་སྤེལ་བ་བྱ་བ་དང་། ཡང་དབྱངས་སྐྱོང་གི་སྔགས་སམ། ཡི་
གེ་བདུན་པའམ། རྡོ་རྗེ་ཕག་མོའི་ཉེ་བའི་སྙིང་པོ་སྟེ། དེ་གསུམ་ཀ་གང་ཡང་རུང་
བའི་རྗེས་ལ་རྫས་སྔགས་དང་། ལས་སྔགས་བཏགས་ལ་སྔ་མ་བཞིན་དུ་སྦྱིན་སྲེག་
-460-

ནག་པོ་པའི་སྦྱིན་སྲེག་གི་ཐོ་ཡིག་སྦྱིན་སྲེག་འབྲིང་དང་བསྡུས་པའི་དབང་དུ་བྱས་པ།
བྱ་ཞིང་མཐར་དགང་བླུགས། མེ་ཏོག་ལ་སོགས་པ་ཚང་བར་དབུལ། རྐང་པ་བརྒྱད་
པས་བསྟོད། དྲིལ་བུ་གསིལ་ཞིང་ཡི་གེ་བརྒྱ་པ་ལན་གསུམ་མམ་ལན་གཅིག་བཟླས་
ལ་གསོལ་བ་གདབ། འཇིག་རྟེན་ལས་འདས་པ་ལ་ཐུན་མོང་མ་ཡིན་པའི་མཆོད་པ་
རྣམས་ཀྱིས་མཆོད། བསྟོད་པ་ལ་སོགས་པ་ཡང་བྱ། བཀྲ་ཤིས་ཀྱི་ཚིགས་སུ་བཅད་
པ་བཏོན་ལ། བཀྲ་ཤིས་ཀྱི་རྫས་མེ་ཏོག་དཀར་པོ་ལ་སོགས་པ་སློབ་མའམ་ཡོན་བདག་
ལ་སྦྱིན། ཡང་མཆོད་བསྟོད་བྱ། མངོན་པར་འདོད་པའི་དངོས་གྲུབ་བླང༌། བཟོད་
པར་གསོལ། རྡོ་རྗེ་བཅིང་བའི་ཕྱག་རྒྱ་གྱེན་དུ་དགྲོལ་ཞིང་གཤེགས་སུ་གསོལ་བར་
བྱ་སྟེ། ཨོཾ་ཧེ་རུ་ཀ་མུ ཞེས་བྱ་བ་དང༌། ཨོཾ་ཁྱེད་ཀྱིས་སེམས་ཅན་དོན་ཀུན་
མཛད། །རྗེས་སུ་མཐུན་པའི་དངོས་གྲུབ་གསོལ། །བུདྡྷ་ཡུལ་དུ་གཤེགས་ནས་
ཀྱང༌། ། །སླར་ཡང་གཤེགས་པར་མཛད་དུ་གསོལ། །ཞེས་བྱ་བས་གཤེགས་སུ་གསོལ་
བར་བྱ་སྟེ། དེ་ཡང་དུར་ཁྲོད་བརྒྱད་ན་གནས་པའི་འཇིག་རྟེན་པ་རྣམས་ལ་ག༩
།་ལ་གཞུང་
ནས་འབྱུང་བ་བཞིན་དུ་གཏོར་མ་བྱིན་ལ། མེའི་དབུས་སུ་ཡེ་ཤེས་སེམས་དཔའ་ཆོས་
ཀྱི་དབྱིངས་སུ་ཡོངས་སུ་གྱུར་པ་དེ་གཤེགས་སུ་གསོལ། དཀྱིལ་འཁོར་དེ་བདག་ཉིད་
ལ་གཞུག་པར་བྱའོ། །དེ་ནས་ཡང་མེའི་དབུས་སུ། འཇིག་རྟེན་པའི་མེ་ལྷ་སྐད་ཅིག་
གིས་བསམས་ལ། སྦྱིན་སྲེག་གི་ཡོ་བྱད་ལྷག་མ་རྣམས་ཀྱིས་ཇི་ལྟ་བ་བཞིན་དུ་སྦྱིན་
སྲེག་བྱའོ། །སྦྱིན་སྲེག་གི་མཐར་ཡང་བསྒྲུབ་བྱ་བཟུང་ལ་དགང་བླུགས་དབུལ་བ་ལ་
སོགས་པ་གཞུང་བཞིན་བྱ། །དེ་ནས་འཇིག་རྟེན་པའི་མེ་ལྷ་གཤེགས་སུ་གསོལ་བའི་
ཚིགས་བཅད་ནི། ཨོྃ་བདག་གི་དོན་དང་གཞན་གྱི་དོན། །བྱིན་ཟ་ཁྱོད་ཀྱིས་མཛད་
ལགས་ཀྱིས། །མགུ་ཞིང་ཚིམ་པར་གྱུར་ནས་ཀྱང༌། །རང་གནས་དགེ་བར་གཤེགས་
སུ་གསོལ། །ཨོཾ་ཨག་ནྱེ་ཡ་ཧི་ཞེས་བྱ་བ་ཕྱག་རྒྱ་དང་བཅས་པས་མེ་ལྷ་གཤེགས་སུ་
གསོལ། ཡང་འཇིག་རྟེན་པའི་མེ་ལྷའི་འཁོར་ཏེ་ཕྱོགས་སྐྱོང་རྣམས་ལ་ཡང་གཏོར་
-461

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་
མ་བདུན་པ།
མ་དཀར་པོ་གཅིག་དབུལ་ལོ། །དེ་ནས་ཡི་གེ་བརྒྱ་པ་བཟླས་པ་ལ་སོགས་པ་གཞུང་
བཞིན་བྱ། དེ་ནས་བདག་ཉིད་བསྲུང་བར་བྱ་སྟེ། ཅི་བདེར་སྤྱད་དོ། །རྫོགས་
སོ། །ཡེ་ཤེས་ཆེན་པོ་ནོར་ཆེ་བ། །པདྨ་ཆེན་པོ་དག་པ་ཆེ། །བཅོམ་ལྡན་བདེ་མཆོག་
གནས་གྱུར་ཅིག །དང་པོ་དགང་བླུགས་ཀྱི་ཚིགས་སུ་བཅད་པ། བརྗོད་པ།